Diari Oficial de la Generalitat Valenciana


Sumari del DOGV 4205, del 07-03-2002 (2002/1805)

ACORD d'1 de febrer de 2002, de la Comissió Territorial d'Urbanisme de València, relatiu al punt 5 de l'expedient de modificació 8 Puntos del Pla General d'Ordenació Urbana de Burjassot.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1805


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Burjassot
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu al punt 5 de l'expedient de modificació 8 Puntos del Pla General d'Ordenació Urbana de Burjassot. [2002/1805]
  
Vist l'expedient remés per l'Ajuntament de Burjassot referit al punt 5 de l'expedient de modificació 8 Puntos del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant l'Acord del ple de l'Ajuntament en la sessió del dia 22 de juliol de 1999. Després del pertinent període d'exposició pública, en el qual es van presentar al·legacions, es va aprovar provisionalment pel mateix òrgan en data 29 de novembre de 1999. L'expedient complet té entrada en el Registre de la Comissió Territorial d'Urbanisme de València amb data 9 de desembre de 1999.
  
Segon
  
La Comissió Territorial d'Urbanisme, en la sessió de 28 de febrer de 2000, va adoptar, en relació amb l'expedient de modificació 8 Puntos del Pla General de Burjassot, l'acord següent:
  
Aprovar definitivament els punts 1, 2, 3, 4, 6, 7 i 8 de la modificació 8 Puntos del Pla General.
  
Suspendre l'aprovació definitiva del punt 5 de la modificació 8 Puntos del Pla General d'Ordenació Urbana de Burjassot, atesa l'existència de l'informe desfavorable de la Conselleria de Cultura, Educació i Ciència de 23 de febrer de 2000.
  
Tercer
  
El punt 5 de la modificació té per objecte la descatalogació de l'edifici existent en el número 1 del carrer de Laura Volpi, per a la seua posterior reconstrucció en una zona pública confrontant i la seua cessió a l'Ajuntament ?en virtut d'un conveni urbanístic?, i es justifica la dita mesura en la deterioració que presenta el citat immoble.
  
El Pla General de Burjassot atribueix addicionalment a la parcel·la un aprofitament de III plantes.
  
Quart
  
El Servei de Patrimoni Arquitectònic i Mediambiental de la Conselleria de Cultura i Educació ha emés un informe amb data 28 de maig de 2001, que en essència es refereix que l'informe d'aquesta administració no és vinculant, de conformitat amb el que estableix l'article 47 de la Llei de Patrimoni Cultural Valencià, ja que l'immoble no està afectat BIC, ni posseeix valors que el facen mereixedor de tindre la qualificació de bé de rellevància local, encara que es pronuncia en sentit desfavorable respecte de la modificació pretesa, en essència per no apreciar motius d'interés públic que la justifiquen.
  
Cinqué
  
Amb data 21 de novembre de 2001, ha tingut entrada el certificat de l'Acord del ple de l'Ajuntament de Burjassot amb data 29 d'octubre de 2001, pel qual s'insta la Comissió Territorial d'Urbanisme perquè aprove definitivament del punt 5 de la mencionada modificació, i es justifica addicionalment en síntesi que l'immoble no es troba en zona de nucli històric, que el Pla General atribueix a la parcel·la un aprofitament incompatible amb el manteniment de l'edifici, que la situació d'aquest no permet la seua rehabilitació i que la reconstrucció tècnica proposta és una solució per a la seua recuperació patrimonial a més de millorar la seua ubicació.
  
Sisé
  
Burjassot té el Pla General d'Ordenació Urbana aprovat definitivament per la Comissió Territorial d'Urbanisme amb data 27 de setembre de 1990, i s'han tramitat diverses modificacions puntuals i planejament de desenvolupament d'aquest.
  
Seté
  
La Comissió Informativa de la Comissió Territorial d'Urbanisme de València, en la sessió del 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
A la vista del contingut de l'informe emés per la Conselleria de Cultura i Educació el 28 de maig de 2001 i de les noves justificacions adduïdes per l'administració municipal, poden entendre's esmenades les deficiències que va estimar la Comissió Territorial d'Urbanisme en l'Acord de 28 de febrer de 2000.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda aprovar la modificació 8 Puntos del Pla General de Burjassot.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s`estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.